text: মহাবাক্য (সংস্কৃত: (একবচন) महावाक्य; (বহুবচন) महावाक्यानि) হল বেদান্তের অদ্বৈত শাখা-কর্তৃক নির্ধারিত উপনিষদের চারটি প্রধান উক্তি।
  
  চারটি প্রধান মহাবাক্য
  মহাবাক্যের সংখ্যা অসংখ্য হলেও সচরাচর প্রতিটি বেদ থেকে একটি উদ্ধৃতিকে মহাবাক্য ধরা হয়। বেদান্তবাদীদের মতে, সকল উপনিষদের বিষয়বস্তু ও সারমর্ম এক এবং সকল ঔপনিষদ্‌ মহাবাক্য সংক্ষেপে একই বিশ্বজনীন বার্তা প্রেরণ করে। পরবর্তীকালের সংস্কৃত ভাষায় "মহাবাক্য" শব্দটি "আলোচনা" অর্থে ব্যবহৃত হতে শুরু করে। এক্ষেত্রে আলোচনা বলতে কোনো মহৎ বিষয়ে দার্শনিক আলোচনা বোঝায়।
  
  অদ্বৈত বেদান্ত প্রথা অনুসারে চারটি ঔপনিষদ্‌ মহাবাক্য ব্যক্তির আত্মা ও পরম ব্রহ্মের সর্বোচ্চ মিলনের দ্যোতক।
  
  মহাবাক্যগুলি হল:
  প্রজ্ঞানং ব্রহ্ম - "প্রজ্ঞা হল ব্রহ্ম"{{refn|group=note|"The Absolute", "অনন্ত" বা "ব্রহ্ম" হলেন প্রজ্ঞা" (ঐতরেয় উপনিষদ্‌, ঋগ্বেদ, ৩।৩)
  অয়ং আত্মা ব্রহ্ম - "আমিই সেই আত্মা যা ব্রহ্ম" (মাণ্ডুক্য উপনিষদ্‌, অথর্ববেদ, ১।২)
  তৎ ত্বং অসি'' - "তুমিই সেই" (ছান্দ্যোগ্য উপনিষদ্‌, সামবেদ, ৬।৮।৭)
  অহং ব্রহ্মাস্মি - "আমিই ব্রহ্ম", বা "আমি দিব্য" (বৃহদারণ্যক উপনিষদ্‌, যজুর্বেদ, ১.৪.১০)
  
  অদ্বৈত বেদান্ত প্রথা অনুসারে সন্ন্যাস দীক্ষায় দীক্ষিত ব্যক্তিরা চারটি প্রধান মহাবাক্য মন্ত্র হিসেবে শিক্ষা করেন "যাতে তাঁরা সেই সর্বোচ্চ অবস্থায় পৌঁছতে পারেন যে অবস্থায় ব্যক্তির আত্মা অবিচ্ছেদ্যভাবে ব্রহ্মে লীন হতে পারে"।
  
  অন্যান্য মহাবাক্য
   ব্রহ্ম সত্য জগন্মিথ্যা  -  ব্রহ্ম সত্য, জগৎ মিথ্যা   -   বিবেকচূড়ামণি
   একমেবাদ্বিতীয়ং ব্রহ্ম    -   ব্রহ্ম এক ও অদ্বিতীয়       -   ছান্দোগ্য উপনিষদ্‌
   সোহম                     -   তিনিই আমি                                -   ঈশোপনিষদ্‌
   সর্বং খল্বিদং ব্রহ্ম    -   এই সবই ব্রহ্ম                -   ব্রাহ্মণ
  
  আরও দেখুন
   অদ্বৈত বেদান্ত
  
  পাদটীকা
  
  তথ্যসূত্র
  
  সূত্র
  
  প্রকাশিত সূত্র
  
  ওয়েব সূত্র
  
  বহিঃসংযোগ
  
  বিষয়শ্রেণী:হিন্দু দর্শন
title: মহাবাক্য